smcproject/ml-wiki-sentences huggingface dataset:
കേരളത്തിന്റെ ഉല്പത്തി മുതൽ സാമൂതിരിയുടെ കാലം വരെയുള്ള ചരിത്രം എന്ന രീതിയിൽ ക്രോഡീകരിച്ചിട്ടുള്ള ഒരു പ്രാചീന ഗ്രന്ഥമാണ് കേരളോല്പത്തി .
കേരളോല്പത്തിയുടെ ഒന്നിലധികം പാഠഭേദങ്ങൾ ലഭ്യമാണ്.
എല്ലാത്തിലും പ്രധാനമായി മൂന്നു ഭാഗങ്ങളായാണ് ഈ ഗ്രന്ഥത്തെ ക്രോഡീകരിച്ചിട്ടുള്ളത്.
ഹെർമ്മൻ ഗുണ്ടർട്ടാണ് ഈ കൃതി ആദ്യമായി അച്ചടിച്ച് പ്രസിദ്ധീകരിച്ചത്.
ഈ പ്രസിദ്ധത്തിന്റെ അവസാന വരിയായി തുഞ്ചത്ത് രാമാനുജൻ എഴുത്തച്ഛനാണ് കൃതി ആദ്യമായി പറഞ്ഞതെന്നു പ്രസ്താവിച്ചിരിക്കുന്നു.
“ ഇവ ഒക്കയും കലിയുഗത്തിങ്കൽ അല്പബുദ്ധികളായിരിക്കുന്ന മാനുഷർക്ക് വഴിപോലെ ഗ്രഹിപ്പാന്തക്ക വണ്ണം തുഞ്ചത്തു രാമാനുജൻ ചൊന്ന കേരളനാടകം ഉപദേശമായി സംഗ്രഹിച്ചു, സാരന്മാർ അറിഞ്ഞുകൊൾകയും ചെയ്ക. ”
— തമ്പുരാക്കന്മാരുടെ കാലം - ഉള്ളടക്കം വരുണനിൽ നിന്നും കേരളം വീണ്ടെടുക്കുന്ന പരശുരാമൻ
ഗുണ്ടർട്ടിന്റെ കേരളോല്പത്തി പ്രസിദ്ധം പ്രകാരം ഗ്രന്ഥത്തിന്റെ മൂന്നു ഭാഗങ്ങൾ ഇവയാണ് പരശുരാമന്റെ കാലം പെരുമാക്കന്മാരുടെ കാലം തമ്പുരാക്കന്മാരുടെ കാലം
ലഭ്യമായ കേരളോല്പത്തി പാഠങ്ങളിൽ ആദ്യ രണ്ടുഭാഗങ്ങളുടേയും ഉള്ളടക്കവും കാലഗണനയും ഏതാണ്ട് ഒരേപോലെയാണ്.
മൂന്നാമത്തെ ഭാഗമായ തമ്പുരാക്കന്മാരുടെ കാലം എന്നതിലാണ് ഈ പാഠങ്ങൾ തമ്മിലുള്ള പ്രധാനമായ വത്യാസം.
പെരുമാക്കന്മാരുടെ കാലഘട്ടത്തിനു ശേഷം ഉള്ള ഭരണാധികാരികൾ തങ്ങളുടെ അനിഷേധ്യത നിലനിർത്താനായി മുൻപേ നിലനിന്നിരുന്ന ഐതിഹ്യ രൂപങ്ങളോടു കൂടി താന്താങ്ങളുടെ ചരിത്രത്തെയും കഥകളേയും കൂട്ടിച്ചേർത്തതാണ് അവസാന പാഠത്തിന്റെ വത്യസ്ഥതയ്ക്കു കാരണമായി പറയപ്പെടുന്നത്.
(കെ.എസ് രതീഷിന്റെ കഥയായ കേരളോൽപ്പത്തി ഡി.സി ബുക്സ് പ്രസിദ്ധീകരിച്ചിട്ടുണ്ട്)
ഗുണ്ടർട്ടിന്റെ പ്രസിദ്ധത്തിൽ തയ്യാറായ ഗ്രന്ഥത്തിന്റെ പാഠ സൂചിക താഴെകൊടുത്തിരിക്കുന്ന പ്രകാരമാണ്.
പരശുരാമന്റെ കാലം പെരുമാക്കന്മാരുടെ കാലം ആദ്യ പെരുമാക്കന്മാർ ബൗദ്ധനായ പെരുമാൾ കുലശേഖരനോളം വാണ പെരുമാക്കന്മാർ രക്ഷാപുരുഷന്മാരും ബ്രാഹ്മണരും വാഴുന്ന പ്രകാരം കൃഷ്ണരായരുടെയും ചേരമാൻ പെരുമാളുടെയും കഥ ശങ്കരാചാര്യർ കല്പിച്ച കുല ക്രമ വിവരം ചേരമാൻ പെരുമാൾ കേരളത്തെ വിഭാഗിച്ചു കൊടുത്തതു തമ്പുരാക്കന്മാരുടെ കാലം താമൂതിരി പൊലനാടടക്കിയതു കോഴിക്കോട്ട് നഗരം കെട്ടിയതു വള്ളുവകോനോതിരിയെ ജയിച്ചതു കോഴിക്കോട്ടു മഹത്ത്വം പറങ്കി വന്നിട്ട് കുറുമ്പിയാതിരി ബന്ധുവായതു മറ്റെ മൂന്നു സ്വരൂപങ്ങളുടെ അവസ്ഥ ശേഷം കേരളാവസ്ഥ ചുരുക്കി പറയുന്നു
പരശുരാമൻ മഴു എറിഞ്ഞ് കടലിൽ നിന്നും കേരളത്തെ ഉദ്ധരിച്ച കഥയോടെയാണ് കേരളോല്പത്തി ആരംഭിക്കുന്നത്.
ഈ കഥ കേരളത്തിൽ മാത്രമല്ല ഇന്ത്യയിലെ പടിഞ്ഞാറേ അതിർത്തിയിലെ ഗുജറാത്ത് തീരങ്ങളിൽ തുടങ്ങി കേരളം വരെ പല സ്ഥലങ്ങളിലും ഐതിഹ്യരൂപേണ പരാമർശിക്കപ്പെട്ടിട്ടുണ്ട്.
ഈ ഐതിഹ്യം കേരളം ഉൾപ്പെടുന്ന ഭൂപ്രദേശം മുൻപു കടലായിരുന്നെന്നും അത് ഒരു ഭൗമപ്രവർത്തനം മൂലം ഉയർന്നു വന്നതാണെന്നും ഉള്ള ചരിത്ര വസ്തുതയുടെ പരാമർശമായി പരക്കെ അംഗീകരിക്കപ്പെട്ടിട്ടുണ്ട്.
തുടർന്ന് പരശുരാമൻ വീണ്ട ഭൂമിയെ അറുപത്തിനാലു ഗ്രാമങ്ങളാക്കി എന്നും അതിൽ മുപ്പത്തി രണ്ടെണ്ണം മലനാട്ടിലും ബാക്കി മുപ്പത്തിരണ്ടെണ്ണം തുളുനാട്ടിലുമായിട്ടായിരുന്നു എന്നും ഗ്രന്ഥം പ്രസ്ഥാവിക്കുന്നു.
ഈ ഗ്രാമങ്ങളെ രാമൻ ബ്രാഹ്മണർക്കു ദാനം ചെയ്തതായും പിന്നീട് അവർക്കു കീഴടങ്ങി രാജ്യപരിപാലനത്തിനായി വെളിനാട്ടിൽ നിന്നും ക്ഷത്രിയനെ കൊണ്ടുവന്നു.
ഈ ക്ഷത്രിയരുടെ ചരിത്രമാണ് ഈ ഗ്രന്ഥത്തിൽ തുടർന്നു വിവരിക്കുന്നത്.
ഈ കൃതിയിൽ മലനാടിനെ 4 ഘണ്ഡങ്ങളായി വിഭജിച്ചിരിക്കുന്നതായി പറയുന്നു.
തുളുരാജ്യം - ഗോകർണ്ണം മുതൽ തുളുനാട്ടിലെ പെരുമ്പുഴവരേക്കും കൂവരാജ്യം - പെരുമ്പുഴ മുതൽ പുതുപട്ടണം വരെ കേരളരാജ്യം - പുതുപട്ടണത്തിൽ നിന്നും കന്നേറ്റി വരെ മൂഷികരാജ്യം - കന്നേറ്റി മുതൽ കന്യാകുമാരി വരെ
ഇങ്ങനെയാണ് 4 വിഭാഗങ്ങൾ.
പെരുമാക്കന്മാർ ചേരമാൻ പെരുമാളിന്റെ രേഖാചിത്രം.
പരശുരാമൻ കേരളത്തിനെ ബ്രാഹ്മണന്മാർക്കു വിഭജിച്ചു കൊടുത്തതിനു ശേഷം ഭരണം അവർ തന്നെ നടത്തിവരുകയും, പിന്നീട് കാല ക്രമേണ ദുഷിച്ച ഭരണത്തിനെ നന്നാക്കാനായി പരദേശത്തു നിന്നും ഒരു ക്ഷത്രിയനെയും ഒരു ക്ഷത്രിയസ്ത്രീയേയും കൊണ്ടുവന്നു എന്നു കേരളോല്പത്തി പ്രസ്ഥാവിക്കുന്നു.
അങ്ങനെ കൊണ്ടുവന്ന ക്ഷത്രിയനായ രാജാക്കന്മാരെ പരാമർശിക്കാനുപയോഗിക്കുന്ന പേരാണ് പെരുമാൾ എന്നത്.
കേരളോല്പത്തിയിൽ പരാമർശിക്കുന്ന പെരുമാക്കന്മാർ ഇവരാണ് ക്രമം പേര് ഭരണകാലം ആസ്ഥാനം 1.
കേയപ്പെരുമാൾ (ചേരമാൻ-കേരളൻ പെരുമാൾ) 8 വർഷം 4 മാസം തളിപ്പറമ്പിന് വടക്ക് തലയൂർ 2.
ചോളപ്പെരുമാൾ 10 വർഷം 2 മാസം ചോഴക്കര 3.
പാണ്ടിപ്പെരുമാൾ 9 വർഷം പാണ്ടിവമ്പന 4.
ബാണപ്പെരുമാൾ - - 5.
തുളഭൻപ്പെരുമാൾ 6 വർഷം കൊടീശ്വരം 6.
ഇന്ദ്രപ്പെരുമാൾ 12 വർഷം അല്ലൂർ പെരിങ്കോവിലകം 7.
ആര്യപ്പെരുമാൾ 5 വർഷം - 8.
കുന്ദൻപെരുമാൾ 4 വർഷം കന്നേറ്റിയുടെ അടുത്ത് വന്ദിവാകക്കൊവിലകം 9.
കൊട്ടിപ്പെരുമാൾ 1 വർഷം കൊട്ടിക്കൊല്ലം 10.
മാടപ്പെരുമാൾ 11 വർഷം - 11.
എഴിപ്പെരുമാൾ 12 വർഷം - 12.
കൊമ്പൻപെരുമാൾ - - 13.
വിജയൻപെരുമാൾ - - 14.
വളഭൻപെരുമാൾ - - 15.
ഹരിശ്ചന്ദ്രൻപെരുമാൾ - - 16.
മല്ലൻപ്പെരുമാൾ - - 17.
കുലശേഖരപ്പെരുമാൾ - - 18.
ആദി രാജാ പെരുമാൾ - - 19.
ചേരമാൻ പെരുമാൾ - - ബൗദ്ധന്മാർ
ബാണപ്പെരുമാളിന്റെ കഥയിൽ കേരളത്തിലെ ബൗദ്ധന്മാരുടെ കാലഘട്ടത്തെ കുറിച്ചു സൂചനകളുണ്ട്.
ബൗദ്ധന്മാരുടെ പ്രബോധനങ്ങളിൽ ആകൃഷ്ടനായ ബാണപ്പെരുമാൾ ബൗദ്ധമാരുടെ മാർഗ്ഗം സ്വീകരിച്ചതായും ഇതിൽ പരിഭ്രാന്തരായ സ്വദേശീയരായ ബ്രാഹ്മണർ സംഘടിച്ച് ബൗദ്ധന്മാരെ തർക്കത്തിൽ തോല്പിക്കുകയും നാട്ടിൽനിന്നും തുരത്തുകയും ചെയ്തു.
ബൗദ്ധമാർഗ്ഗം സ്വീകരിച്ചിരുന്ന പെരുമാൾ രാജാധികാരം ഉപേക്ഷിച്ച് തീർത്ഥയാത്രക്കായി മക്കത്തിന്നു തന്നെ പോകുകയും ചെയ്തു എന്നും ഗ്രന്ഥം പ്രസ്താവിക്കുന്നു.
ശങ്കരാചാര്യർ ശങ്കരാചാര്യർ , രവിവർമ്മ വരച്ച ചിത്രം.
ഈ ഗ്രന്ഥ പ്രകാരം ശങ്കരാചാര്യർ കേരളത്തിലെ പ്രത്യേക ജാതി വ്യവസ്ഥയും അനാചാരങ്ങളും ഉണ്ടാക്കി എന്നു പറയപ്പെടുന്നു.
കേരളത്തിൽ മാത്രം ഉള്ളം ഓണം , കൊല്ല വർഷം , ശുദ്ധാശുദ്ധ ക്രമങ്ങൾ എന്നിവയെല്ലാം അദ്ദേഹത്തിന്റെ തന്നെ വിധികളായി പറയുന്നതാണ്.
ഇതെല്ലാം ശങ്കരന്റെ മേൽ കെട്ടി ഏല്പിച്ചതാണെന്നാണ് പിൽക്കാല ചരിത്രകാരന്മാരുടെ അഭിപ്രായം.
തമ്പുരാക്കന്മാർ സാമൂതിരി , വാസ്കോ ഡ ഗാമ മുഖം കാണിക്കുന്നതിന്റെ ചിത്രീകരണം.
പെരുമാക്കന്മാരുടെ കാലം എന്ന ഖണ്ഡം ഭരണത്തിലും സ്വാധീനത്തിലും ഉള്ള ബ്രാഹ്മണന്മാരുടെ സ്വാധീനം വിവരിക്കാനായി ഉപയോഗിക്കുന്നതായാണ് കാണുന്നതെങ്കിലും, തമ്പുരാക്കന്മാരുടെ കാലം എന്ന ഖണ്ഡത്തിൽ അവരുടെ സ്വാധീനം വളരെ കുറഞ്ഞു വരുന്നതായി കാണാം.
ഈ ഭാഗം - രാജാധികാരം കൂടുതൽ കർക്കശമാകുന്നതിന്റേയും മതാതീതമാകുന്നതിന്റേയും സ്വഭാവം കാണിക്കുന്നു.
കോഴിക്കോടിന്റേയും നെടിയിരിപ്പു സ്വരൂപത്തിന്റേയും രാഷ്ട്രീയമായ ശാക്തീകരണത്തെ പറ്റിയും ഈ ഖണ്ഡത്തിൽ പ്രതിപാദിക്കുന്നു.
ചരിത്രപരത
ഈ ഗ്രന്ഥത്തിന്റെ ചരിത്രപരമായ സാധുതയെ പറ്റി വളരെ വത്യസ്തമായ അഭിപ്രായങ്ങളാണ് ചരിത്ര പണ്ഡിതന്മാരുടെ ഇടയിൽ നിലനിൽക്കുന്നത്.
അതിൽ ഒരു വിഭാഗത്തിന്റെ അഭിപ്രായ പ്രകാരം, കേരളത്തിന്റെ പ്രാചീനചരിത്രമെന്നോണം ധാരാളം ഐതിഹ്യങ്ങളും കേട്ടുകേൾവികളും ഉൾച്ചേർത്തു് വിവരിക്കുന്ന ഒരു പ്രാചീനഗ്രന്ഥമാണിത്.
സംസ്കൃതത്തിൽ രചിക്കപ്പെട്ട കേരളമാഹാത്മ്യം മുതലായ ഐതിഹ്യഗ്രന്ഥങ്ങളെ പിന്തുടർന്നു കൊണ്ട് കേരളചരിത്രത്തിനെക്കുറിച്ചുള്ള ഐതിഹ്യങ്ങൾ കൃത്യമായ ദേശകാലക്രമമില്ലാതെ അലക്ഷ്യമായി കുത്തിക്കെട്ടിയ ഒരു സംഗ്രഹമാണു് ഈ കൃതി.
അർഥശൂന്യമായ കെട്ടുകഥകളുടെ ഒരു കൂമ്പാരമാണിതെന്നും അവർ അഭിപ്രായപ്പെടുന്നു.
ദക്ഷിണേന്ത്യയിലെ മറ്റിടങ്ങളിൽ ചരിത്രാലേഖനാ രൂപമായി പ്രശസ്തികളെ ഉപയോഗിച്ചിരുന്നപ്പോഴും കേരളത്തിൽ അത് നിലവിലില്ലായിരുന്നു.
പ്രശസ്തി, രാജക്കന്മാരുടെ വംശപാരമ്പര്യവും മഹിമയും വിളിച്ചോതിയിരുന്നപ്പോൾ കേരളത്തിൽ നിലനിന്നിരുന്ന പ്രത്യേകമായ ബ്രാഹ്മണ മേൽക്കോയ്മയെ ഊട്ടിയുറപ്പിക്കാൻ ആ രൂപത്തിലെ ചരിത്രാലേഖനം ഉചിതമല്ലെന്നത്, കേരളോല്പത്തികൾ പോലെയുള്ള ഐതിഹ്യരൂപത്തിലുള്ള രചനകളെ പ്രോൽസാഹിപ്പിക്കുകയും ഉപയോഗിക്കുകയും ചെയ്തു.
കേരളത്തിലെ രാജക്കന്മാരിൽ നിലനിന്നിരുന്ന ബൃഹത്തായ ബ്രാഹ്മണ സ്വാധീനം, കേരളോല്പത്തികളിലെ പ്രക്ഷിപ്തതയ്ക്കും ദുർവ്യാഖ്യാനത്തിനും രാജാവിനും രാജവംശത്തിനും ബ്രാഹ്മണരോടുള്ള കടപ്പാട് രേഖപ്പെടുത്തുന്ന രേഖയായുള്ള മാറ്റത്തിനും കാരണമായി.
വില്ല്യം ലോഗൻ തന്റെ പുസ്തകമായ മലബാർ മാനുവലിൽ ഈ ഗ്രന്ഥത്തെ കെട്ടുകഥകളുടെ കൂമ്പാരമായി തള്ളിക്കളയുന്നുണ്ടെങ്കിലും, ചരിത്രരചനാ സാമഗ്രിയായി ചിലയിടങ്ങളിൽ ഇതിനെ ഉപയോഗിക്കുന്നുണ്ടെന്നും അഭിപ്രായമുണ്ട്.
മറ്റൊരെ വിഭാഗം പ്രാചീനമായി കേരളത്തിൽ നിലനിന്നിരുന്നതും പാശ്ചാത്യ ചരിത്ര രചനാ രീതിയിൽ തുലോം വത്യസ്തവുമായ ഒരു ചരിത്രരേഖയായോ ചരിത്രരചനാ സങ്കേതമായോ കണക്കാക്കുന്നു.
ഇതുപയോഗിച്ച് മറ്റു രീതിയിൽ ലഭ്യമായ പല ചരിത്രപരമായ നിഗമനങ്ങൾക്കും സമർഥനം നൽകാനും  ഉപയോഗിക്കാമെന്നും കരുതുന്നു.
ഡോ. എം.ജി.എസ് നാരായണനെ പോലെയുള്ള ചരിത്രകാരന്മാർ; കേരളോല്പത്തിയിൽ പരാമർശിക്കപ്പെടുന്ന പെരുമാക്കന്മാരുടെ ചരിത്രത്തെ കെട്ടുകഥകൾ എന്നു തള്ളിക്കളയാവതല്ലെന്ന് മറ്റു തെളിവുകളുടെ അടിസ്ഥാനത്തിൽ കണ്ടെത്തിയിട്ടുണ്ട്.
കേരളോല്പത്തിയിലെ എല്ലാ പാഠങ്ങൾക്കും ഒരേ തരത്തിലുള്ള കാലഗണനയാണ് ഉള്ളത്.
എന്നാൽ ഗ്രന്ഥത്തിൽ വിവരിച്ചിരിക്കുന്ന സംഭവങ്ങളെ ആധുനികമായ കാലഗണനാ സമ്പ്രദായങ്ങളുടെ രീതിയിൽ ബന്ധപ്പെടുത്താനുതകാത്ത രീതിയിലാണ് ഈ ഗ്രന്ഥത്തിന്റെ രചന.
ഇതിലെ കാലഗണന വളരെ അബദ്ധങ്ങൾ നിറഞ്ഞതാണെന്ന് കരുതപ്പെടുന്നു.
ഈ ഗ്രന്ഥമനുസരിച്ച് നോക്കിയാൽ വത്യസ്ഥ കാലഘട്ടങ്ങളിൽ ജീവിച്ചിരുന്നതെന്നു തെളിയിക്കപ്പെട്ട മുഹമ്മദ് നബിയും ചേരമാൻ പെരുമാളും കൃഷ്ണദേവരായരും ഒരേ കാലഘട്ടത്തിൽ ജീവിച്ചിരുന്നവരായി കണക്കാക്കേണ്ടി വരും.
ഈ വൈരുദ്ധ്യങ്ങളെ ഗ്രന്ഥത്തിന് ചരിത്രപരമായ മാനങ്ങളില്ല എന്ന അനുമാനത്തിലേക്കു നയിക്കുന്നു.
ഈ കൃതിയിൽ പറങ്കികളെ പോലെയുള്ള വിദേശീയരെ കുറിച്ചു പരാമർശിക്കുന്നത് ഈ കൃതിയുടെ രചനാകാലത്തിനെ 17-ആം നൂറ്റാണ്ടിനും 18-ആം നൂറ്റാണ്ടിനും ഇടയിലാക്കി കണക്കാക്കാൻ ഇടവരുത്തുന്നു.
എന്നാൽ ഈ പരാമർശങ്ങൾ കൃതിയുടെ അവസാന ഭാഗത്തുള്ളതായതിനാലും ആ ഭാഗം പല പാഠങ്ങൾക്കും പലതായിട്ടുള്ളതു കൊണ്ടും ആ ഭാഗങ്ങൾ പ്രക്ഷിപ്തമായുണ്ടായതായി ഗ്രന്ഥത്തിന്റെ ചരിത്രപ്രാധാന്യത്തെ അംഗീകരിക്കുന്ന ചരിത്രകാരന്മാർ നിരീക്ഷിക്കുന്നു.
കുറിപ്പുകൾ ശങ്കുണ്ണി മേനോന്റെ "A History of Travancore from the Earliest Times"(1878) എന്ന പുസ്തകത്തിലെ രേഖാചിത്രം.
അവലംബങ്ങൾ ഇതും കാണുക കേരളോല്പത്തി എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ആഴ്‌വാഞ്ചേരി തമ്പ്രാക്കൾ സ്രോതസ്സുകൾ {{ cite book }} : Check date values in: | archivedate= ( help ) പുറം കണ്ണികൾ മലയാളം ഈ-ബുക്സിൽ കേരളോല്പത്തി പുസ്തകം
കരീമുൾ ഹക്ക് ഇംഗ്ലീഷ് വിലാസം https://ml.wikipedia.org/wiki/Karimul_Hak
ബംഗാളിലെ ജയ്‌പാൽഗുഡിയിൽ മോട്ടോർ ബൈക്കിനെ ആംബുലൻസാക്കി സൗജന്യ സേവനം നൽകുന്ന സാമൂഹ്യപ്രവർത്തകനായ തേയിലത്തോട്ട തൊഴിലാളിയാണ് കരിമുൽ ഹഖ് .
കരീലാഞ്ചി ഇംഗ്ലീഷ് വിലാസം https://ml.wikipedia.org/wiki/Smilax_zeylanica
അരിക്കണ്ണി , ചീനപ്പാവ് , രാമദന്തി , വരിക്കണ്ണി , വലിയകണ്ണി , കാട്ടുപാവ് , കൊട്ടവള്ളി എന്നെല്ലാമറിയപ്പെടുന്ന കരീലാഞ്ചി ഒരു വള്ളിച്ചെടിയാണ്.
( ശാസ്ത്രീയനാമം : Smilax zeylanica ) .
ധാരാളം ഔഷധഗുണങ്ങളുണ്ട്.
ഇലയും വേരുമാണ് ഔഷധത്തിനായി ഉപയോഗിക്കുന്നത്.
ഇന്ത്യയിലെങ്ങും കാണുന്നു .
അൾസറിനെതിരെ ഫലപ്രദമാണ് .
ചോണൻ പൂമ്പാറ്റയുടെയും കുഞ്ഞുവാലൻ പൂമ്പാറ്റയുടെയും, നീൾ വെള്ളിവാലൻ പൂമ്പാറ്റയുടെയും, നീലരാജൻ പൂമ്പാറ്റയുടെയും ലാർവയുടെ ഭക്ഷണസസ്യങ്ങളിലൊന്ന് കരീലാഞ്ചിയുടെ ഇലയാണ് .
കീടനാശിനിയായുള്ള ഉപയോഗം രൂപവിവരണം വിക്കിസ്പീഷിസിൽ Smilax zeylanica എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Smilax zeylanica എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കരീപ്ര ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Kareepra_Gramapanchayat
കേരളത്തിലെ കൊല്ലം ജില്ലയിൽ കൊട്ടാരക്കര താലൂക്കിലെ  ഒരു പഞ്ചായത്താണ് കരീപ്ര ഗ്രാമപഞ്ചായത്ത്.
ഈ പഞ്ചായത്തിന്റെ വിസ്തൃതി 23.20 ചതുരശ്ര കിലോമീറ്ററാണ്.
അതിരുകൾ കിഴക്ക് - വെളിയം, നെടുവത്തൂർ പഞ്ചായത്തുകൾ പടിഞ്ഞാറ് - നെടുമ്പന, കൊറ്റങ്കര,കുണ്ടറ  പഞ്ചായത്തുകൾ വടക്ക് - എഴുകോൺ പഞ്ചായത്ത് തെക്ക്‌ - പൂയപ്പള്ളി പഞ്ചായത്ത് വാർഡുകൾ തൃപ്പലഴികം ചൊവ്വള്ളൂർ ഇടയ്ക്കിടം ഗുരുനാഥന്മുകൾ(  ഇടയ്ക്കിടം ഈസ്റ്റ്) കടയ്ക്കോട് ഇലയം പ്ളാക്കോട് കരീപ്ര മുളവൂക്കോണം വാക്കനാട് ഉളകോട് നെടുമൺകാവ് ഏറ്റുവായ്ക്കോട് കുടിയ്ക്കോട് മടന്തകോട് തളവൂർകോണം ചൂരപ്പൊയ്ക കുഴിമതിക്കാട് സ്ഥിതിവിവരക്കണക്കുകൾ ജില്ല കൊല്ലം ബ്ലോക്ക് കൊട്ടാരക്കര വിസ്തീര്ണ്ണം 23.2 ചതുരശ്ര കിലോമീറ്റർ ജനസംഖ്യ 26717 പുരുഷന്മാർ 12985 സ്ത്രീകൾ 13732 ജനസാന്ദ്രത 1152 സ്ത്രീ : പുരുഷ അനുപാതം 1058 സാക്ഷരത 92.6% അവലംബം
http://lsgkerala.in/kareeprapanchayat Archived 2016-03-10 at the Wayback Machine .
കരീര വെളുമ്പൻ ഇംഗ്ലീഷ് വിലാസം https://ml.wikipedia.org/wiki/Pioneer_White
പീത-ശ്വേത ചിത്രശലഭവിഭാഗത്തിൽപ്പെട്ട ചിത്രശലഭമാണ് കരീര വെളുമ്പൻ അഥവാ പയനിയർ .
വരണ്ട പ്രദേശങ്ങളിലാണ് ഇവയെക്കൂടുതൽ കാണപ്പെടുന്നത്.
തൂവെള്ള ചിറകിൽ മുകൾഭാഗത്ത് കറുത്തഭാഗത്തിനുള്ളിൽ വെള്ളപ്പൊട്ടുകൾ കാണാം.
ചിറക് പൂട്ടുമ്പോൾ പിന്നിലുള്ള ചിറകിൽ മഞ്ഞനിരത്തിലുള്ള അടയാളങ്ങൾ കാണാം.
ലാർവകൾ മഞ്ഞകലർന്ന പച്ചനിറത്തിൽ കാണപ്പെടുന്നു.
ശരീരത്തിൽ വെള്ളയും തവിട്ടും നിറത്തിലുള്ള പെട്ടുകളും കാണാം.
കാട്ടകത്തി , കാക്കത്തൊണ്ടി , കാർത്തോട്ടി എന്നിവയാണ് ശലഭപ്പുഴുവിന്റെ പ്രധാന ഭക്ഷണ സസ്യങ്ങൾ.
ചിത്രശാല ബാംഗ്ലൂരിൽ നിന്ന് ഈർപ്പമുള്ള കാലാവസ്ഥയിൽ, ഹൈദരാബാദിൽ നിന്നുള്ള ചിത്രം ഈർപ്പമുള്ള കാലാവസ്ഥയിൽ പയനിയർ ആൺശലഭം ഈർപ്പമുള്ള കാലാവസ്ഥയിൽ പയനിയർ ശലഭം, വരണ്ട കാലാവസ്ഥയിൽ അവലംബം പുറം കണ്ണികൾ Belenois aurota എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കരീബിയൻ മങ്ക് സീൽ ഇംഗ്ലീഷ് വിലാസം https://ml.wikipedia.org/wiki/Caribbean_monk_seal
ഇരുപതാം നൂറ്റാണ്ടിന്റെ പകുതിയോടെ വംശനാശം സംഭവിച്ച ഒരു കടൽനായയാണ് കരീബിയൻ മങ്ക് സീൽ (Caribbean Monk Seal).
വെസ്റ്റ്‌ ഇന്ത്യൻ സീൽ ,സീ വുൾഫ്  എന്നീ പേരുകളിലും അറിയപ്പെട്ടിരുന്ന ഇതിന്റെ ശാസ്ത്രീയ നാമം Monachus tropicalis എന്നായിരുന്നു.
ഇവയെ ഏറ്റവും കൂടുതൽ വേട്ടയാടിയിരുന്നത് മനുഷ്യരും സ്രാവുകളും ആയിരുന്നു.
അക്കാലത്ത് കരീബിയൻ പ്രദേശങ്ങളിൽ വൻതോതിൽ ഉണ്ടായിരുന്ന കരിമ്പ് 
ഫാക്ടറികളിലെ യന്ത്രങ്ങളിൽ ഉപയോഗിക്കുവാനുള്ള എണ്ണയ്ക്ക് വേണ്ടി ഇവയെ വ്യാപകമായി വേട്ടയാടി.
തുടർന്ന് ഇവയുടെ വംശനാശം ത്വരിതഗതിയിലായിരുന്നു.
കരീബിയൻ ഇംഗ്ലീഷ് വിലാസം https://ml.wikipedia.org/wiki/Caribbean
അറ്റ്ലാന്റിക് സമുദ്രത്തിന്റെ ഭാഗമായ കരീബിയൻ കടലും അതിലെ ദ്വീപസമൂഹങ്ങളും ചേർന്ന ഭൂപ്രദേശമാണ് കരീബിയൻ (Caribbean).
ഇവിടത്തെ ജനതയെ കരീബിയൻ ജനത എന്ന് വിളിക്കുന്നു.
വെസ്റ്റ് ഇൻഡീസ് അഥവാ വിൻഡീസ് എന്നറീയപ്പെടുന്ന രാജ്യങ്ങളുടെ കൂട്ടത്തിൽ കരീബിയൻ ദ്വീപുകളെ കൂടാതെ ബെലിസ് , ഗയാന , സുരിനാം എന്നീ രാജ്യങ്ങളെയും ഉൾപ്പെടുത്തിയിട്ടുണ്ട്.
മെക്സിക്കോ ഉൾക്കടലിനും വടക്കേ അമേരിക്ക ക്കും തെക്ക് കിഴക്കായിട്ടാണു ഈ ദ്വീപുകൾ സ്ഥിതി ചെയ്യുന്നത്.
ഈ ദ്വീപുകളിൽ ഭൂരിഭാഗവും കരീബിയൻ ഫലകത്തിലാണുള്ളത്.700 ഓളം ദ്വീപുകൾ ,ചെറുദ്വീപുകൾ,പവിഴമണൽ ദ്വീപുകൾ(Cay),പവിഴപ്പാറകൾ തുടങ്ങിയവ ഈ ദ്വീപ സമൂഹങ്ങളിൽ ഉൾപ്പെടുന്നു .
കരീറ്റിപ്പറമ്പ് ചെറുപുഴ
കോഴിക്കോട് ജില്ലയിലെ കൊടുവള്ളി മുൻസിപ്പാലിറ്റിയിലെ ഒരു ഗ്രാമമാണ് കരീറ്റിപ്പറമ്പ്.
മാനിപുരം, കരുവൻപൊയിൽ , കൊടുവള്ളി , നടമ്മൽ പൊയിൽ എന്നിവയാണ് കരീറ്റിപ്പറമ്പിന്റെ അതിർത്തികൾ.
കിഴക്ക് ചെറുപുഴയാണ് കരീറ്റിപ്പറമ്പിന്റെയും നടമ്മൽപൊയിലിന്റയും ഇടയിൽ അതിരിടുന്നത്.
തൊട്ടടുത്ത ഗ്രാമങ്ങൾ: മാനിപുരം, ചുള്ളിയാട്മുക്ക്, കരുവൻപൊയിൽ etc. വിദ്യാഭ്യാസ സ്ഥപനങ്ങൾ സുനനുൽ ഹുദാ മദ്റസ ശംസുൽ ഹുദാ മദ്റസ അൽ ബിറ് പ്രീ സ്കൂൾ റൈൻബോ കിന്റർ ഗാർഡൻ അവലംബം
കരീന നെൽ ഇംഗ്ലീഷ് വിലാസം https://ml.wikipedia.org/wiki/Carina_Nel
ഒരു ദക്ഷിണാഫ്രിക്കൻ അഭിനേത്രിയാണ് കരീന നെൽ (ജനനം 4 ജനുവരി 1988).
നാടകശാല നടിയായി ആരംഭിച്ച നെൽ പിന്നീട് രണ്ട് സോപ്പ് ഓപ്പറകളായ ജനറേഷൻസ്, 7 ഡി ലാൻ എന്നിവയിലൂടെ ഒരു പൗല ടെലിവിഷൻ നടിയായി മാറി.
1988 ജനുവരി 4 ന് ദക്ഷിണാഫ്രിക്കയിലെ പ്രിട്ടോറിയയിലാണ് നെൽ ജനിച്ചത്.
പ്രിട്ടോറിയയിലെ ഷ്‌വാനെ ടെക്‌നിക്കൽ യൂണിവേഴ്‌സിറ്റിയിൽ അഭിനയം പഠിച്ച അവർ നാടകത്തിൽ ഓണേഴ്‌സോടെ ബിരുദം നേടി.
യൂണിവേഴ്സിറ്റി കാലഘട്ടത്തിൽ, ഫെസ്റ്റൻ, പീറ്റർ പാൻ, സ്കാറ്റെബോൾ, വിൻഡ്മേക്കർ, ഷീ;സ് ജസ്റ്റ് നോട്ട് ഇൻ ടു യു, ഹോ ലേറ്റർ ഹോ ക്വാട്ടർ, എസ് 11 തുടങ്ങിയ നിരവധി നാടകങ്ങളിൽ അവർ അഭിനയിച്ചു.
ബിരുദപഠനത്തിനു ശേഷം അവർ ചിൽഡ്രൻസ് തിയേറ്ററുമായി ചേർന്ന് "വാട്ട് വാൽറസ്?"
പിന്നീട് "പപ്പാവർവിൻ" പോലെയുള്ള സ്വതന്ത്ര നാടകപ്രവർത്തനങ്ങൾ തുടർന്നു.
പിന്നീട്, നാടക സംവിധായകൻ ക്വിന്റിൻ വിൽസിനെയും എഴുത്തുകാരി ജാൻസ് ഇറാസ്മസിനെയും അവർ കണ്ടുമുട്ടി.
അവിടെ സാൻഡ് പോലുള്ള നിരവധി സ്റ്റേജ് നാടകങ്ങളിൽ അഭിനയിക്കാൻ തുടങ്ങി.
സസ്റ്റർ എന്ന സോളോ പ്രോഗ്രാമിൽ, നെൽ ഏഴ് വ്യത്യസ്ത കഥാപാത്രങ്ങളെ അവതരിപ്പിച്ചു.
ഇതിനിടയിൽ, ജനറേഷൻസ് എന്ന ജനപ്രിയ സോപ്പ് ഓപ്പറയിലേക്ക് അവരെ ക്ഷണിച്ചു.
അവിടെ അവർ "ഇസബെല്ല" എന്ന കഥാപാത്രത്തെ തുടർച്ചയായി രണ്ടര വർഷമായി അവതരിപ്പിച്ചു.
ജനറേഷൻസിൽ ജോലി ചെയ്യുമ്പോൾ, ക്രേവ്, ഒഎൻഎസ്‌കുൾഡ്, വൈ ഹൈഗ് സോ, കോപ് ഒണ്ടർസ്റ്റെബോ എന്നീ സ്റ്റേജ് നാടകങ്ങളിലും അവർ അഭിനയിച്ചു.
ദക്ഷിണാഫ്രിക്കയിലെ ആദ്യത്തെ മൊബൈൽ ത്രില്ലർ കൂടിയാണ് ഒഎൻഎസ്കുൾഡ്.
2016-ൽ, മീരാ നായർ സംവിധാനം ചെയ്ത ഉഗാണ്ടൻ ചെസ്സ് കളിക്കാരിയായ ഫിയോണ മ്യൂട്ടേസിയെക്കുറിച്ചുള്ള ജീവചരിത്ര സിനിമയായ ക്യൂൻ ഓഫ് കറ്റ്‌വെ എന്ന സിനിമയിൽ അവർ അഭിനയിച്ചു.
ആ സിനിമയിൽ, കനേഡിയൻ ചെസ്സ് കളിക്കാരിയായ ദിന കഗ്രാമനോവിന്റെ വേഷം നെൽ അവതരിപ്പിച്ചു.
2016 മുതൽ, ഡാനി ഒഡെൻഡാൽ നിർമ്മിച്ച ജനപ്രിയ SABC 2 സോപ്പ് ഓപ്പറ 7de Laan ൽ "അലക്സാ ചൗക്ക്", "അമൻഡ ലൗസ്" എന്നീ ഇരട്ട വേഷങ്ങളും അവർ അവതരിപ്പിച്ചു.
അവലംബം പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് കരീന നെൽ
കരീരം ഇംഗ്ലീഷ് വിലാസം https://ml.wikipedia.org/wiki/Capparis_decidua
പ്രധാനമായും മരുപ്രദേശങ്ങളിൽ വളരുന്ന കരീരം .
ഇലകൾ ഇല്ലാത്തതും മുള്ളുകൾ ഉള്ളതുമായ സസ്യമാണിത്.
കരിമുള്ളെന്നും സമാന നാമം.
കരീരെമെന്ന പേരിൽ അറിയപ്പെടുന്ന സമാന ഗുണങ്ങളുള്ള രണ്ട് സസ്യങ്ങളുണ്ട്: ) കാപാരിസ് അഫൈല്ല (Caparis Aphylla) ഇരട്ട മുള്ളുകളുള്ളതും  മുകളിലേക്കു വളരുന്നതുമായ ചെറിയ ചെടി .
കാപാരിസ് സ്പൈനോസ (Caparis Spinosa) നിലത്തു പടർന്നു വളരുന്ന ചെടി .
കാക്കത്തൊണ്ടിയുമായി ഈ ചെടിയ്ക്ക് നല്ല സാമ്യമുണ്ട്.
കാപാരിസ് അഫൈല്ല (Caparis Aphylla)
ഇൻഡ്യൻ കേപർ എന്ന ആംഗലേയ നാമവും ഹിന്ദിയിൽ കരീർ, കൈർ, കേർദ, കിരിർ  (करीर / कैर) എന്നീ പേരുകളിലും അറിയപ്പെടുന്നു.
ആഫ്രിക്ക , മദ്ധ്യപൂർവേഷ്യ , ദക്ഷിണേഷ്യ എന്നിവിടങ്ങളിലെ മരു പ്രദേശങ്ങളിൽ വളരുന്നു.
അഞ്ച് മീറ്ററിലധികം ഉയരമില്ലാത്ത, ഇളം തണ്ടുകളുടെ അഗ്രത്തിലല്ലാതെ മറ്റെങ്ങും ഇലകളില്ലാത്ത ഇരട്ട മുള്ളുകളുള്ള ചെടിയാണിത്.
നവംബർ - ജനുവരി മാസങ്ങളിൽ തളിരിലകൾ പ്രത്യക്ഷപ്പെടുകയും മാർച്ച്-ഏപ്രിൽ, ഓഗസ്റ്റ്-സെപ്റ്റമ്പർ മാസങ്ങളിൽ ആകർഷകമായ ചുവന്ന പൂക്കൾ ഉണ്ടാവുകയും ചെയ്യുന്നു.
മേയ്, ഒക്ടോബർ മാസങ്ങളിൽ പാകമാകുന്ന മാംസളമായ ചുവപ്പു ഫലം പക്ഷികൾ ഉടനടി ഭക്ഷിക്കുന്നു.
പഴുത്ത കരീരം ഫലങ്ങൾ പച്ച കരീരം ഫലങ്ങൾ
ഇതിന്റെ ഫലം ഭക്ഷണമായി ഉപയോഗിക്കുന്നു.
ഉദ്യാനങ്ങളിൽ അലങ്കാര ചെടിയായും, വനവൽകരണത്തിനും, മണ്ണൊലിപ്പു തടയുന്നതിനും വെച്ചു പിടിപ്പിക്കുന്നു.
കാപാരിസ് സ്പൈനോസ (Caparis Spinosa)
മെഡിറ്റെറേനിയൻ രാജ്യങ്ങളിലും, മൊറോക്കോയിലെ മരുപ്രദേശങ്ങളിലും വളരുന്ന കുറ്റിച്ചെടി.
ഇലകളും കായ്കളും ഭക്ഷണമായുപയോഗിക്കുന്നു.
കാപാരിസ് സ്പൈനോസ L. by Otto Wilhelm Thomé ഔഷധ ശാസ്ത്രം
കരീരത്തിൽ നിന്ന് വേർതിരിച്ചെടുത്ത ഘടകങ്ങൾ പുരുഷ വന്ധ്യംകരണത്തിനും, രക്തത്തിലെ കൊഴുപ്പ്, പഞ്ചസാര എന്നിവ നിയന്ത്രിക്കുന്നതിനും, കോശങ്ങളുടെ ആയുസ്സ് വർദ്ധിപ്പിക്കുന്നതിനും ഉപയോഗിക്കാവുന്ന ഔഷധമാണന്ന് പരീക്ഷണാടിസ്ഥാനത്തിൽ നടത്തിയ പഠനങ്ങളിൽ വെളിവായിട്ടുണ്ട്.
ആയുർവേദത്തിൽ ചെടിയുടെ കൂമ്പും തൊലിയും കായും ഔഷധമായുപയോഗിക്കുന്നു തൊലി കയ്പ്പുള്ളതും വിരേചനഗുണമുള്ളതുമാണ് തൊലി വേദനയോടുകൂടിയ നീരിന് ഉപയോഗിക്കുന്നു വേര് രക്തവാതത്തിനും മഹോദരത്തിനും ഉപയോഗിക്കുന്നു മഹാഭാരതത്തിൽ
കർണ്ണപർവ്വം, അദ്ധ്യായം 30, ശ്ലോകം 24 ൽ  കരീരവും മറ്റ് മരങ്ങളും വളരുന്ന കാട്ടുപാതയെ പറ്റി കവി പറയുന്നു.
शमी पीलु करीराणां वनेषु सुखवर्त्मसु अपूपान सक्तु पिण्डीश च खाथन्तॊ मदितान्विताः   (VIII.30.24) അവലംബം Kaul, R.N. (1963): Need for afforestation in the arid zones of India.
LA-YAARAN 13 .
Ghosh, R.C. (1977): Handbook on afforestation techniques .
Dehra Dun.
Gupta, R.K. Prakasah, Ishwar (1975): Environmental analysis of the Thar Desert .
പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും http://ayurvedicmedicinalplants.com/index.php?option=com_zoom Itemid=26 page=view catid=3 key=16 hit=1%5Bപ്രവർത്തിക്കാത്ത+കണ്ണി%5D
കരീബിയൻ കടൽ ഇംഗ്ലീഷ് വിലാസം https://ml.wikipedia.org/wiki/Caribbean_Sea ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മദ്ധ്യ അമേരിക്കയുടേയും കരീബിയന്റേയും ഭൂപടം
പശ്ചിമാർദ്ധഗോളത്തിലെ ഒരു ഉഷ്ണമേഖലാ കടലാണ് കരീബിയൻ കടൽ .
അറ്റ്ലാന്റിക് സമുദ്രത്തിന്റെ ഭാഗമാണിത്.
മെക്സിക്കൻ ഉൾക്കടലിന്റെ തെക്ക് കിഴക്ക് ഭാഗത്താണ് ഈ കടൽ സ്ഥിതി ചെയ്യുന്നത്.
തെക്ക് ഭാഗത്ത് തെക്കേ അമേരിക്കയും പടിഞ്ഞാറും തെക്കും ഭാഗങ്ങളിൽ മെക്സിക്കോയും മദ്ധ്യ അമേരിക്കയും വടക്കും കിഴക്കും ഭാഗങ്ങളിൽ ആന്റിൽസുമാണ് (ഗ്രേറ്റർ ആന്റിൽസ് ദ്വീപുകളായ ക്യൂബ , ഹിസ്പാനിയോള , ജമൈക്ക , പോർട്ടോ റിക്കോ എന്നിവ വടക്ക് ഭാഗത്തും ലെസ്സർ ആന്റിൽസ് ദ്വീപുകൾ കിഴക്ക് ഭാഗത്തും) ഇതിന്റെ അതിരുകൾ.
കരീബിയൻ കടൽ മുഴുവനും പല തീരങ്ങളും വെസ്റ്റ് ഇൻഡീസിലെ പല ദ്വീപുകളും കരീബിയൻ എന്നാണ് അറിയപ്പെടുന്നത്.
ലോകത്തിലെ ഏറ്റവും വലിയ ലവണ ജല കടലുകളിലൊന്നാണ് കരീബിയൻ.
2,754,000 km² (1,063,000 ചതുരശ്ര മൈൽ) ആണ് ഇതിന്റെ വിസ്തീർണം.
സമുദ്രനിരപ്പിൽനിന്ന് 7,686 മീറ്റർ (25,220 അടി) താഴ്ചയുള്ള കേമാൻ ട്രോഹ് ആണ് ഈ കടലിലെ ഏറ്റവും ആഴമേറിയ ഭാഗം.
ഒരു സങ്കീർത്തനം പോലെ ഇംഗ്ലീഷ് വിലാസം https://ml.wikipedia.org/wiki/Oru_sankeerthanam_pole
പെരുമ്പടവം ശ്രീധരന്റെ ഒരു നോവലാണ് ഒരു സങ്കീർത്തനം പോലെ .
വിശ്വപ്രശസ്ത റഷ്യൻ സാഹിത്യകാരനായിരുന്ന ഫിയോദർ ദസ്തയേവ്‌സ്കിയുടെ ജീവിതത്തിലെ ഒരു ഘട്ടമാണ് പെരുമ്പടവം ഈ നോവലിൽ അവതരിപ്പിച്ചിരിക്കുന്നത്.
1996-ലെ വയലാർ പുരസ്കാരം ഉൾപ്പെടെ 8 പുരസ്കാരങ്ങൾ ഈ കൃതി നേടിയിട്ടുണ്ട്.
1992-ലെ ദീപിക വാർഷിക പതിപ്പിൽ ആദ്യമായി അച്ചടിച്ചു വന്ന ഈ നോവൽ 1993 സെപ്റ്റംബറിൽ പുസ്തക  രൂപത്തിലിറങ്ങി.
പന്ത്രണ്ട് വർഷത്തിനുള്ളിൽ ഒരു ലക്ഷത്തിലേറെ കോപ്പികൾ വിറ്റഴിഞ്ഞ ഈ നോവൽ ചുരുങ്ങിയ കാലം കൊണ്ട് കൂടുതൽ കോപ്പികൾ വിറ്റഴിഞ്ഞ മലയാള കൃതിയാണ്.
ഒ.വി. വിജയന്റെ ഖസാക്കിന്റെ ഇതിഹാസത്തെയും ചങ്ങമ്പുഴയുടെ രമണനെയും മറി കടന്നു നേടിയ ഈ ബഹുമതി  മലയാള പുസ്തകപ്രസാധന രംഗത്തെയും മലയാള സാഹിത്യത്തിലെയും ഒരു നാഴികക്കല്ലാണ്.
2019 മാർച്ച് വരെ ഈ നോവലിന് 108 പതിപ്പുകൾ ഇറങ്ങിയിട്ടുണ്ട്.
ഇതിവൃത്തവും അവതരണവും
ചൂതാട്ടക്കാരൻ എന്ന നോവലിന്റെ രചനയിൽ ഏർപ്പെട്ടിരുന്ന ദസ്തയേവ്‌സ്കിയുടെ അരികിൽ അന്ന എന്ന യുവതിയെത്തുന്നതും തന്നെക്കാൾ വളരെ ചെറുപ്പമായ അന്നയോടു ദസ്തയേവ്‌സ്കിക്കു തീവ്രപ്രണയം തോന്നുന്നതും ഒടുവിൽ ഇരുവരും ജീവിത പങ്കാളികളാകുന്നതും അതിനിടയിലുള്ള അന്തർമുഖനായ ദസ്തയേവ്‌സ്കിയുടെ ആത്മസംഘർഷങ്ങളും ആശങ്കകളുമാണ് ഈ നോവലിന്റെ ഇതിവൃത്തം.
അഴിഞ്ഞാട്ടക്കാരനും അരാജകവാദിയുമായി പല എഴുത്തുകാരും വിശേഷിപ്പിച്ചിട്ടുള്ള ദസ്തയേവ്‌സ്കിയെ ഹൃദയത്തിനുമേൽ ദൈവത്തിന്റെ കൈയൊപ്പുള്ള ആൾ ആയിട്ടാണ് പെരുമ്പടവം ഈ നോവലിലൂടെ അവതരിപ്പിക്കുന്നത്.
അന്ന ദസ്തയേവ്‌സ്കായയുടെ തന്നെ ഓർമ്മക്കുറിപ്പുകൾ ഈ നോവലിന്റെ രചനയിൽ ഏറെ സഹായകമായി എന്നു പെരുമ്പടവം ഈ നോവലിന്റെ ആമുഖത്തിൽ സൂചിപ്പിച്ചിരിക്കുന്നു.
ബൈബിളിലെ ചില സങ്കീർത്തനങ്ങളിൽ ഉള്ളതു പോലെയുള്ള കുറ്റബോധത്തിന്റെയും അനുതാപത്തിന്റെയും ഒരു സ്വരം ദസ്തയേവ്‌സ്കിയുടെ മിക്ക കൃതികളിലും കാണപ്പെടുന്നതു കൊണ്ടാണ് അദ്ദേഹത്തെ മുഖ്യകഥാപാത്രമാക്കിയ തന്റെ നോവലിനു 'ഒരു സങ്കീർത്തനം പോലെ' എന്ന പേര് പെരുമ്പടവം നൽകിയത്.
ശില്പഘടനയിലും വൈകാരികതയിലും മികച്ചു നിൽക്കുന്ന ഈ കൃതിയെ  മലയാള നോവലിലെ ഒരു ഏകാന്തവിസ്മയം എന്നാണ് മലയാറ്റൂർ രാമകൃഷ്ണൻ വിശേഷിപ്പിച്ചിരിക്കുന്നത്.
ദസ്തയേവ്‌സ്കി, അന്ന, ദസ്തയേവ്‌സ്കിയുടെ വീട്ടുജോലിക്കാരി ഫെദോസ്യ എന്നിവരാണ് നോവലിലെ പ്രധാന കഥാപാത്രങ്ങൾ.
ഇവരെക്കൂടാതെ നിശ്ചിത കാലത്തിനുള്ളിൽ നോവൽ  തീർത്തു കൊടുക്കണമെന്നുള്ള കരാറിൻ മേൽ ദസ്തയേവ്‌സ്കിക്ക് മുൻ‌കൂർ പണം നൽകിയ പുസ്തകപ്രസാധകൻ സ്റ്റെല്ലോവിസ്കി,ദസ്തയേവ്‌സ്കിയെപ്പോലെയുള്ള ചൂതുകളിക്കാർക്ക് പണം കടം കൊടുക്കുന്ന കിഴവൻ യാക്കോവ്, വാടകക്കുടിശ്ശിക കിട്ടാനുണ്ടെങ്കിലും ദസ്തയേവ്‌സ്കിയോട്  സ്നേഹത്തോടെ പെരുമാറുന്ന വീട്ടുടമസ്ഥൻ അലോൻ‌കിൻ, അന്നയുടെ കുടുംബാംഗങ്ങൾ തുടങ്ങിയ കഥാപാത്രങ്ങൾ കഥാഗതിക്കിടെ വല്ലപ്പോഴും വന്നു പോകുന്നവരോ സംഭാഷണമദ്ധ്യേ പരാമർശിക്കപ്പെടുന്നവരോ ആണ്.
എന്നാൽ നോവലിന്റെ ആദിയോടന്തം ഒരദൃശ്യ സാന്നിദ്ധ്യമായി പെരുമ്പടവം അവതരിപ്പിക്കുന്ന കഥാപാത്രമാണ് ദൈവം .
തന്റെ വീഴ്ചകൾക്കു ദസ്തയേവ്‌സ്കി ദൈവത്തെയും പങ്കുകാരനാക്കുകയും സമൂഹത്തിലെ അസംതുലിതാവസ്ഥക്ക് ദൈവത്തെ കുറ്റപ്പെടുത്തുകയും ചെയ്യുന്നു.
കൈവശമുണ്ടായിരുന്ന കാശെല്ലാം ചൂതുകളി കേന്ദ്രത്തിൽ നഷ്ടപ്പെടുത്തിയ ശേഷം നേർത്ത മഞ്ഞും നിലാവും പെയ്യുന്ന രാത്രിയിൽ വീട്ടിലേക്കു മടങ്ങുമ്പോൾ ദസ്തയേവ്‌സ്കി ദൈവത്തോടു സംസാരിച്ചു തുടങ്ങുന്നത് ഇപ്രകാരമാണ്: “ ഓർത്തു നോക്കുമ്പോൾ എന്റെ കാര്യം മഹാകഷ്ടമാണ്.ദരിദ്രനും നിസ്സഹായനും പരാജിതനും ആർക്കും വേണ്ടാത്തവനുമായി ഞാനീ ജന്മം മുഴുവൻ കഴിയണമെന്നാണോ ദൈവം വിചാരിക്കുന്നത്? നിസ്സഹായനായ ഒരു മനുഷ്യൻ ജീവിതത്തിൽ ഇത്രയൊക്കെ സഹിക്കേണ്ടി വരുന്നതിന്റെ യുക്തിയെന്താണ്? എവിടെയും പരാജയപ്പെടുകയാണ് എന്റെ അനുഭവം. ഒടുവിൽ ഹൃദയത്തിൽ മുറിവുകൾ മാത്രം ബാക്കിയാകുന്നു. നന്മകൾ മാത്രമുള്ള ഒരാൾ ഇന്നേക്കാലം തോറ്റു പോവുകയേ ഉള്ളെന്നാണോ? നന്മകൾ മാത്രമുള്ള ഒരാൾ എന്ന് ഞാനെന്നേപ്പറ്റി പറയുമ്പോൾ അതിരു കടന്ന അവകാശവാദമാണെന്ന് അങ്ങു കരുതുന്നുണ്ടോ? തിന്മ ചെയ്യാൻ മനുഷ്യനെ പ്രേരിപ്പിക്കുന്നതാരാണ്? ലോകം കുറേക്കൂടി നന്നായി സൃഷ്ടിക്കാമായിരുന്നു എന്ന് സത്യത്തിൽ ഇപ്പോൾ അങ്ങേയ്ക്കു തോന്നുന്നില്ലേ? മനുഷ്യൻ തിന്മ ചെയ്യുന്നുണ്ടെങ്കിൽ അതിന്റെ കാരണത്തിൽ നിന്നും ഉത്തരവാദത്തിൽ നിന്നും ഒഴിഞ്ഞുമാറുവാൻ അങ്ങേയ്ക്കു കഴിയുമോ? മനുഷ്യനിൽ ആ ദൗർബല്യങ്ങൾ വെച്ചതാരാണ്? ”
തന്റെ ഒഴിവാക്കാനാവാത്ത ദുഃശീലങ്ങളിലൊന്നായ ചൂതുകളിക്ക് ദസ്തയേവ്‌സ്കി മനുഷ്യജീവിതവുമായി ബന്ധപ്പെടുത്തി ഒരു ദാർശനിക തലം കൊടുക്കുവാൻ ശ്രമിക്കുന്നത് വളരെ രസകരമാണ്.
ഇതേ ആശയമാണ് ചൂതാട്ടക്കാരനിൽ വികസിപ്പിച്ചെടുക്കുവാൻ പോകുന്നത് എന്നു അന്നയോടു സൂചിപ്പിക്കുകയും ചെയ്യുന്നു: “ ജീവിതം ഒരു ചൂതുകളിയാണ്. ചിലർ നേടുന്നു. ചിലർ നഷ്ടപ്പെടുന്നു. നോക്ക്, ഏതു ജീവിതത്തിലും സംഭവിക്കുന്നത് അതല്ലേ? ജീവിതത്തിന്റെ ദൂരം താണ്ടി ഒടുവിലത്തെ വഴിയമ്പലത്തിന്റെ തിണ്ണയിൽ ഒരു സന്ധ്യയ്ക്കു ചെന്നിരുന്ന് മനുഷ്യൻ കണക്കു നോക്കുന്നു. ജീവിതം നഷ്ടമോ ലാഭമോ? ആ അർത്ഥത്തിൽ ചിന്തിച്ചു നോക്കുമ്പോൾ ജീവിതം ഒരു ചൂതുകളിതന്നെയല്ലേ? അതിനകത്ത് ഭ്രാന്തുണ്ട്. അതിനകത്ത് ആനന്ദമൂർച്ഛയുണ്ട്. വാശിയുണ്ട്. പകയുണ്ട്. സ്നേഹമുണ്ട്. സഹതാപമുണ്ട്. വഞ്ചനയുണ്ട്. കെണികളുണ്ട്. വ്യാമോഹങ്ങളുണ്ട്. നിരാശയുണ്ട്. ശത്രുതയുണ്ട്. നാശമുണ്ട്. മരണമുണ്ട്. എന്താണില്ലാത്തത്? ജീവിതത്തിലുള്ളതു മുഴുവൻ ചൂതുകളിയിലുണ്ട്. ജീവിതത്തിലെന്നപോലെ ചൂതുകളിയിലും നമ്മൾ കണക്കു കൂട്ടുന്നു. സംഖ്യവച്ച്  നമ്മൾ ചക്രം തിരിക്കുന്നു. സൂചി കറങ്ങി ഏതു കളത്തിൽ ചെന്നു നിൽക്കുന്നുവെന്നു ആർക്കറിയാം! അതു നിശ്ചയിക്കുന്നത് നമ്മളാണോ? ”
ഒരു സിന്ദൂരപൊട്ടിന്റെ ഓർമയ്ക്ക് ഇംഗ്ലീഷ് വിലാസം https://ml.wikipedia.org/wiki/Oru_Sindoorapottinte_Ormmaykku
കൊച്ചിൻ ഹനീഫ കഥയും തിരക്കഥയും സംഭാഷണവുമെഴുതി സംവിധാനം ചെയ്ത് 1987ൽ പ്രദർശനത്തിനെത്തിയ മലയാളചലച്ചിത്രമാണു് ഒരു സിന്ദൂരപ്പൊട്ടിന്റെ ഓർമ്മയ്ക്ക് .
മണ്ണിൽ ഫിലിംസിന്റെ ബാനറിൽ മുഹമ്മദ് മണ്ണിൽ ആണ് ഈ ചിത്രം നിർമ്മിച്ചത്.
മമ്മൂട്ടി , ലാലു അലക്സ് , ഉർവ്വശി , കൊച്ചിൻ ഹനീഫ , പ്രതാപചന്ദ്രൻ , കെ.പി.എ.സി. സണ്ണി , രാമു, ജോസ് , ജോസ് പ്രകാശ് , ക്യാപ്റ്റൻ രാജു , ലിസി , മാള അരവിന്ദൻ തുടങ്ങിയവരായിരുന്നു അഭിനേതാക്കൾ .
ആൾമാറാട്ടത്തിന്റെയും അവിശ്വാസത്തിന്റെയും കഥ.
രാജ്യാന്തര കുറ്റവാളിയെ കണ്ടെത്താനായി കൊലക്കയർ ക്കാക്കുന്നവനും  പോലീസും വേഷം മാറി വരുന്നു.
വളരെ സംകീർന മായ നീക്കങ്ങൾക്കൊട്വിൽ കുറ്റബാളിയും കൊലയാളിയും കൊല്ലപ്പെടുന്നു.
റോയി ( മമ്മൂട്ടി ) ഭാര്യ സോഫിയൊടൊത്ത് ( ഉർവ്വശി ) മലമ്പ്രദേശത്തെത്തുന്നു.
ഒപഞ്ചനക്ഷത്ര ഹോട്ടലിന്റെ നിർമ്മാണവുമായി ബന്ധപ്പെട്ടാണ്ണു വരവ്.
അയാൾ അവിടുത്തെ അച്ചനെ( ജോസ് പ്രകാശ് ) കണ്ട് താൻ പോലീസുകാരനാണെന്നും ഒളീവിലുള്ള ജോർജെന്ന ഒരു പ്രതി അവിടെയുണ്ട് അയാളെ പിടിക്കാൻ സഹായിക്കണമെന്നും കുമ്പസാരിക്കുന്നു.
ജോലിതേടി ആ നാട്ടിലെത്തിയ സലിം( ലാലു അലക്സ് ) അവിടുത്തെ ഗുപ്തയുടെ( ക്യാപ്റ്റൻ രാജു ) പാൽക്കമ്പനിയിൽ ജൊലിചെയ്യുന്നു.
അയാളും അച്ചനോട് താൻ കൊലമരം കാത്തുകഴിയുന്നവനെന്നും തന്റെ ഭ്രാന്തിയായ സഹോദരിയെ കാണാൻ വന്നതെന്നും കുമ്പസാരിക്കുന്നു.
കമ്പനിയിൽ അടിപിടിയുടെ പേരിൽ സലിം അറസ്റ്റിലാകുന്നതോടെ അവർ കൂടുവിട്ടു കൂടു മാറുന്നു.